Deg umedya-agi, affir-agi “Deg ubrid aqdim” yella di tlemmast n yal taseddart n usefru-agi, yettuɣal-d di taggara-ines, iɛawed-d s umata s wazal n 41 n tikkal, iwakken ad d-yesmekti ussan yesɛedda deg taddart-is, yessmekay-d temẓi-ines asmi tella nniya d lemqadra akked d tdukkli gar warraw n taddart, gar leqbayel meṛṛa. Am akken yessḥassef ɣef tallit-agi n tura anda yekfa lxiṛ d nniya deg wulawen, wa ur yettnadi ɣef wayeḍ ama iɛerra ama yelluẓ, tura ma yella yuẓd yiwen ɣur-k alama yella kra i d-yeḍmeɛ deg-k.